LIETUVOS RESPUBLIKOS UŽSIENIO REIKALŲ MINISTRAS

ĮSAKYMAS

DĖL LIETUVOS DIASPOROS POLITIKOS STRATEGINIŲ GAIRIŲ „GLOBALI LIETUVA“ 2022‒2030 M. ĮGYVENDINIMO VEIKSMŲ PLANO 2024–2026 M. PATVIRTINIMO

2024 m. sausio 31 d. Nr. V-52

Vilnius

Vadovaudamasis Lietuvos Respublikos Vyriausybės įstatymo 29 straipsnio 8 dalimi, įgyvendindamas Lietuvos Respublikos užsienio reikalų ministerijos nuostatų, patvirtintų Lietuvos Respublikos Vyriausybės 1998 m. rugsėjo 25 d. nutarimu Nr. 1155 „Dėl Lietuvos Respublikos užsienio reikalų ministerijos nuostatų patvirtinimo“, 7.2 ir 8.2.2.2 papunkčius, vykdydamas Lietuvos diasporos politikos strateginių gairių „Globali Lietuva“ 2022‒2030 m. veiksmų plano rengimo, įgyvendinimo stebėsenos ir atskaitomybės tvarkos aprašo, patvirtinto Lietuvos Respublikos užsienio reikalų ministro 2022 m. rugpjūčio 11 d. įsakymu Nr. V-261 „Dėl Lietuvos diasporos politikos strateginių gairių „Globali Lietuva“ 2022‒2030 m. veiksmų plano rengimo, įgyvendinimo stebėsenos ir atskaitomybės tvarkos aprašo patvirtinimo“, 4 punktą ir atsižvelgdamas į Lietuvos Respublikos Vyriausybės 2024 m. sausio 17 d. pasitarimo (protokolo Nr. 2) 1 klausimą:

1. T v i r t i n u Lietuvos diasporos politikos strateginių gairių „Globali Lietuva“ 2022‒2030 m. įgyvendinimo veiksmų planą 2024–2026 m. (toliau – Veiksmų planas) (pridedama).

2. P a v e d u Lietuvos Respublikos užsienio reikalų ministerijos Globalios Lietuvos departamentui koordinuoti šio įsakymo 1 punktu patvirtinto Veiksmų plano įgyvendinimą.

3. N u s t a t a u, kad viešajai įstaigai Lietuvos nacionaliniam radijui ir televizijai, viešajai įstaigai Inovacijų agentūrai, viešajai įstaigai „Investuok Lietuvoje“, viešajai įstaigai „Keliauk Lietuvoje“, viešajai įstaigai Medijų rėmimo fondui, Lietuvos Respublikos savivaldybėms, Lietuvos Respublikos vyriausiajai rinkimų komisijai, Lietuvos šaulių sąjungai siūloma dalyvauti įgyvendinant šio įsakymo 1 punktu patvirtintą Veiksmų planą.

4. P r i p a ž į s t u netekusiu galios Lietuvos Respublikos užsienio reikalų ministro 2023 m. sausio 9 d. įsakymą Nr. V-2 „Dėl Lietuvos diasporos politikos strateginių gairių „Globali Lietuva“ 2022‒2030 m. įgyvendinimo veiksmų plano 2023–2025 m. patvirtinimo“ su visais pakeitimais ir papildymais.

Užsienio reikalų ministras	Gabrielius Landsbergis